กฎกระทรวง ฉบับที่ 30 (พ.ศ. 2531) ออกตามความในพระราชบัญญัติการขนส่งทางบก พ.ศ. 2522

กฎกระทรวง
กฎกระทรวง
ฉบับที่ ๓๐ (พ.ศ. ๒๕๓๑)
ออกตามความในพระราชบัญญัติการขนส่งทางบก
พ.ศ. ๒๕๒๒[๑]
 

อาศัยอำนาจตามความในมาตรา ๗ และมาตรา ๓๒ (๑๐)
แห่งพระราชบัญญัติการขนส่งทางบก พ.ศ. ๒๕๒๒
รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้

ในการออกใบอนุญาตประกอบการขนส่งไม่ประจำทาง
ให้นายทะเบียนโดยอนุมัติของคณะกรรมการกำหนดเงื่อนไขเกี่ยวกับสีของรถไว้ในใบอนุญาตด้วย


ให้ไว้ ณ วันที่ ๑๓ ธันวาคม พ.ศ. ๒๕๓๑
มนตรี พงษ์พานิช
รัฐมนตรีว่าการกระทรวงคมนาคม
หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากในปัจจุบันปรากฏว่าผู้รับใบอนุญาตประกอบการขนส่งไม่ประจำทางหลายรายนำรถที่มีสีเหมือนหรือคล้ายคลึงกับสีของรถของบริษัท
ขนส่ง จำกัด ไปใช้ทำการขนส่งในลักษณะเช่นเดียวหรือคล้ายกับการประกอบการขนส่งประจำทาง
สมควรให้นายทะเบียนโดยอนุมัติของคณะกรรมการกำหนดเงื่อนไขเกี่ยวกับสีของรถไว้ในใบอนุญาตประกอบการขนส่งไม่ประจำทาง
เพื่อมิให้มีการใช้สีรถเหมือนหรือคล้ายคลึงกันดังกล่าว
อันจะเป็นประโยชน์ในการตรวจสอบควบคุม
และป้องกันมิให้มีการนำรถไปใช้โดยไม่ถูกต้องตามกฎหมาย และเนื่องจากมาตรา ๓๒ (๑๐)
แห่งพระราชบัญญัติการขนส่งทางบก พ.ศ. ๒๕๒๒ บัญญัติให้การกำหนดเงื่อนไขอื่นเพื่อให้นายทะเบียนโดยอนุมัติของคณะกรรมการกำหนดไว้ในใบอนุญาตประกอบการขนส่งไม่ประจำทางนั้น
ต้องกระทำโดยกฎกระทรวง
จึงจำเป็นต้องออกกฎกระทรวงนี้












โชติกานต์/ปรับปรุง
๑๘ กันยายน ๒๕๕๗

อังศุมาลี/ปรับปรุง
๒ กุมภาพันธ์ ๒๕๕๘






[๑] ราชกิจจานุเบกษา
เล่ม ๑๐๕/ตอนที่ ๒๑๙/หน้า ๔๔๒/๒๒ ธันวาคม ๒๕๓๑